VIIMASED TÕED Tänased teemad:
Kristuse tagasitulek
Viimne kohtupäev
Põrgu karistus
Taeva kingitus
VIIMASED TÕED "Taeva kingitus"
Põrgu olemasolu on olnud rünnaku all, isegi usklike poolt.
Kas pole huvitav, et keegi aga ei vaidle taeva üle?
Vaidleme asjade üle, mis ei meeldi.
Meeldivate asjade üle ei vaielda.
Uskmatud vaidlevad aga taeva olemasolu üle.
Nad kritiseerivad meid sellesse uskumise eest.
Levinud on kaks kriitikat.
Esiteks kahjutu pettekujutlus.
Seda peetakse inimeste ettekujutluseks
või siinse raske elu kompensatsiooniks.
See on nagu laste muinasjutt pärliväravast ja kuldsetest tänavatest.
Imeline.
Põrgu ja taeva kohta on tehtud nalju.
Tavaliselt on neis apostel Peetrus.
Isegi juudid tegid nalju, täpsemalt saduserid.
Nad ei uskunud taevasse, sellepärast olid nad kurvad.
Nüüd jääb meelde.
Nad ütlesid kord Jeesusele, et ühe naise abikaasa suri.
Ta vend abiellus naisega ja suri, siis järgmine vend ja nii edasi.
Tal oli kokku seitse abikaasat.
Taevasse minnes on suur segadus, kelle naine ta siis on.
Nad itsitasid isekeskis.
Jeesus vastas: "Te ei tunne pühakirja ega Jumala võimu."
Ta lisas, et taevas ei olda abielus
vaid ollakse nagu inglid, kes ei saa surra.
Seal ütleski Ta, et inglid ei saa surra.
Teised süüdistavad meid ohtlikus tähelepanu kõrvalejuhtimises,
mitte ainult ohutus petteunelmas.
Nad peavad seda viisiks põgeneda reaalsest elust
ja seetõttu lepitakse siin halbade sotsiaalsete tingimustega.
Tihti ka negrospirituaalides.
Mäletate orjade laulusõnu: "Mul ja sul on kingad,
taevasse jõudes on mul kingad ja kõnnin Jumala taevas ringi"?
Reformaatorid ütlesid,
et kingadeta orjad olid rõõmsad, kui neile õpetati taeva kohta.
Autor Charles Kingsley ütles taeva lootuse kohta -
kuigi oli anglikaani vaimulik -, et see on inimeste uinuti.
Karl Marx muutis selle rahva oopiumiks.
Ta ütles, et kristlus on rahva uinuti ja uimasti,
mis hoiab rahvast halbades sotsiaalsetes tingimustes õnnelikuna.
Maailm kritiseeris kirikut, et kuulutas liialt taeva kohta.
Kahjuks kuulas kirik maailma ning muutis enda agendat.
Nüüd räägib kirik taevast väga vähe.
Ka laule on taevast vähe kirjutatud, kuigi leidub hümne põrgu kohta.
Kuuletume maailma kriitikale.
Tulevikust mõtlemine on vähenenud.
Peame naasma õigele kursile ja leidma Jumala Sõnaga tasakaalu.
Tahan rääkida Taevast.
Pühakirjas on "taevas" väga paindlik sõna.
See tähendab näiteks õhku, milles lendavad linnud.
Linnud lendavad taevas.
Kaugemale minnes on see koht, kus on pilved.
Pärast pilvi on see sinise taeva koht.
Heebrealased mõtlesid taevast kui kihtidest.
Nad rääkisid kolmandast ja seitsmendast taevast.
Paulus rääkis, et tal oli kehaväline kogemus.
Kogemus, milles ta vaim külastas kolmandat taevast.
Ta nägi nii imelisi asju,
et Jumal pidi ta südames hoidma vaia, et ta püsiks edaspidi alandlik.
Pühakirjas tähendab taevas paljusid asju.
Jumala aadress on kõrgeimas taevas.
Kui Jumalaga räägid, siis räägid Temaga taevas.
Piibli Taeva mõistmiseks tuleb mõista taeva ja maa suhet.
Mitte asukoha mõttes vaid spirituaalses mõttes.
Piibli algusest leiate, et enne patu tulekut meie maailma,
olid taevas ja Maa väga lähedased.
Nii lähedased, et Jumal sai tulla siia jalutama.
Aadam kuulis aias õhtujaheduses Jumala samme.
Kui tuli patt, siis tundub, et taevas justkui eemaldus.
Suur lõhe tekkis maa ja taeva vahele, et Jumala taevas on kaugel eemal.
Kui tahad, et Ta kuuleks, tuleb Tema nime hüüda.
Ülistada tuleb suure häälega, et Ta kuuleks.
Vana Testamenti lugedes jääb selline mulje.
Hea näide on Jaakobi unenägu Peetelis,
kus ta nägi suurt redelit, mis ulatus maalt üles taevasse.
Ta nägi ingleid liikumas üles ja alla.
See on vihje.
Miks on Vanas Testamendis palju rohkem ingleid kui Uues?
Mitte ajavahe tõttu vaid muul põhjusel.
Jumal on kõrgeimas taevas ja meie oleme all Maa peal.
Kuidas me siis suhtleme?
Inglite abil.
Nad on Jumala sõnumitoojad, kes toovad ja viivad sõnumeid.
Vana Testamendi järgi tundub, et taeva ja Maa vahel on suur lõhe.
Maa ja kõrgeima taeva
ehk Jumala kodu vahel on suur vahemaa.
Jeesuse tulekul see lõhe kaob.
Väga jahmatav.
Jeesus ütles midagi huvitavat Johannese 3. peatükis.
Kõik teavad salmi 16, kuid salmi 14 ja 12 ei tea keegi.
Need on sama tähtsad.
Johannese 3:13 ütleb Jeesus:
"Ja ometi ei ole keegi läinud üles taevasse peale Inimese Poja,
kes on tulnud taevast alla (ingl lisa "kes on taevas")."
Panite tähele viimast fraasi?
Kui Jeesus tuli,
ei lahkunud Ta taevast vaid võttis selle kaasa.
Taevas oli taas Maaga ühenduses.
Taevane kuningriik oli haardeulatuses,
see tähendab, et suudad seda haarata.
Jumala kuningriik on nüüd siin.
Kui Jeesus tuli, tuli ka taevas ja katsus taas Maad.
Lõhe oli taas kadunud ning taevas on tõeline ja lähedal.
Jeesus elas Maal olles püsivalt taevas.
"Ja ometi ei ole keegi läinud üles taevasse peale Inimese Poja,
kes on tulnud taevast alla (ingl lisa "kes on taevas")."
Veel ütleb Jeesus selles peatükis:
"Te ei usu mind juba siis, kui ma räägin maistest asjadest,
kuidas te usuksite siis, kui ma teile räägiksin taevaseid asju?"
Kui inimesed ei usu Jeesuse öeldut selle elu kohta,
kuidas usuvad nad siis järgmise elu kohta öeldut?
Ta on ainus ustav allikas järgmise elu kohta,
sest Ta on ainsana seal käinud ja meile sellest rääkinud.
Räägime Taevast.
Piibli lõpus on meil uus taevas ja uus Maa.
See on väga oluline.
Enamik arvavad, et taevasse minek tähendab minekut kuhugi mujale.
Jumalal on sellele Maale tulevik.
Tuleb uus Maa.
Millal kuulsid viimati jutlustajat rääkimas uuest Maast?
Mulle meeldib sellest rääkida.
Olin Austraalias Sydneys u 5 miili läheduses Bondi rannast.
Ütlesin, et uuel Maal pole päikest, merd ega seksi.
Selline oligi reaktsioon.
Neil olid imestusest suud lahti.
Näis nagu nad tahaksid
minna kohe Bondi randa ja nautida kõike, kuniks veel saavad.
Kuigi neid pole uuel Maal, siis nendest puudust ei tunta.
See on nii imeline, kuid teistsugune.
Jumal ei taha lunastada üksnes mehed, naised vaid ka kogu loodu.
Ta teeb kõik uueks, mitte ainult inimesed.
See vaene planeet on juba täiesti ära kasutatud ja reostatud.
Humanistid arvavad,
et see planeet on ainus, millel peavad inimesed elama.
Seepärast ka paanika.
Seepärast on rohelisel liikumisel oht saada religiooniks,
olla lepitatud emake Maaga ja naasta vanade kultusteni.
Pange tähele!
Kristlasedki muretsevad keskkonna üle, aga ei ole paanikas.
Teame, et Jumal, kes lõi Maa, loob uue.
Uue Maa.
Tuleb ka uus linn.
Uus linn, mis on suur.
Tegelen vabal ajal arhitektuuriga, enamasti disainin kirikuhooneid,
et need poleks nagu kirikud vaid Jumala laste kodud.
Huvitun arhitektuurist.
Arhitektidele tekitab muret,
kuidas planeerida suurt ehitist või linna,
kuid hoida neid inimeste mõõtmetes.
Olen uurinud palju uusi linnasid nagu Brasilia ja Canberra.
Mõlemas kohas on huvitavalt tekitatud jõgi läbi linna keskme.
See matkib uut Jeruusalemma.
Kummaski uues linnas pole ma näinud inim-mõõdet.
Ma ei jõua oodata, mil näen uue Jeruusalemma arhitektuuri.
Kuidas ehitab Jumal nii suure linna, kuid hoiab seda külana, inimlikuna?
Meile parajaks.
Kas mõistate selle linna suurust?
Linn, mille ehitaja ja looja on Jumal ning mida otsis Aabraham.
See mahuks täpselt kuu sisse, kui kuu oleks tühi.
See kataks 2/3 Euroopast.
See on läbimõõt on 2400 km kolmes suunas.
See on kas kuup või püramiid.
Kuidas Jumal selle planeerib?
Ma ei jõua oodata selle täiusliku linna nägemist.
Seda nähes ütled kohe: "Tahaksin seal igavesti elada."
Jumal vastab: "Sulle on seal tuba."
Olen nüüd realistlik.
Tõestan teile, et Piibel on Jumalast inspireeritud.
See saab olla ainult Jumala kirjutatud läbi inimautorite.
Ma ei tea, kust ja millal sain selle raamatu,
kuid see on üks minu huvitavamaid raamatuid.
Kas teate, mis on polariseeritud valgus?
Looduslik valgus põrkab igas suunas ehk peegeldub.
Looduslik valgus liigub igas suunas.
Polariseeritud valgus läheb aga ühes suunas.
Selliste klaasidega päikeseprille läbivad ainult otsesed valguskiired.
Ringi liikuv valgus läbi ei pääse.
Kui paned kahed polariseeritud päikeseprillid õige nurga alla
ehk ühed horisontaalselt ja teised vertikaalselt,
siis saad ristuvad polariseeritud valgused.
See on väga puhas valgus.
Kas mõtlete kaasa?
Näiteks kõik vääriskivid, mida kannate.
Nüüd võib tulla ehmatus.
Kui võtta väga õhuke kiht vääriskivist või juveelist
ja vaadata seda läbi ristatud polariseeritud valguse,
näiteks läbi kahe päikeseprilli, siis juhtub üks kahest.
See kivi kas paistab kõikides vikerkaarevärvides,
kus kõigil on oma unikaalne muster, või muutub mustaks ja värvituks.
Kas tahate teada, kumb on kumb?
Mõni naine saab oma mehe peale väga pahaseks.
Siin on kõigil ilusad ehted.
Näiteks teemantid muutuvad puhtas valguses mustaks,
samuti muutuvad mustaks rubiinid ja granaadid.
Teised vääriskivid muutuvad vikerkaarevärvilisteks.
Selles teaduslikus raamatus on kivid, mis muutuvad vikerkaarevärvilisteks.
Enamik teist näevad, kuid võite ka hiljem vaadata.
Kõik vikerkaare värvid, kuid erinevates mustrites.
Need kivid kaotavad värvi ning muutuvad mustaks.
Uues Jeruusalemmas kasutab Jumal ainult neid kive,
mis muutuvad puhtas valguses vikerkaarevärvilisteks.
Ühtki musta kivi seal pole.
Apostel Johannes poleks seda eales ise teadnud,
kui ta kirjutas Ilmutuse raamatu.
Polariseeritud valgus avastati alles viimase 20-30 a jooksul.
See avastati hiljuti.
Kuidas küll teadis seda apostel Johannes?
Siin on kübeke tolmu vääriskivist, mida leidub ka uues Jeruusalemmas.
Vaadake selle värvust!
Kujutage ette, milline on kord uus Jeruusalemm!
Veel tasub tähele panna vääriskivide kujusid.
Selgena on vääriskivide kujud teistsugused.
Uues Jeruusalemmas olevad kivid on nurgelised
ning neid saab kergelt panna kokku ehitisteks.
Teised kivid on aga ümarad.
Nendest on raske ehitada.
Neid ei kasuta Jumal uues Jeruusalemmas.
Kuidas oleks Johannes seda küll teadnud?
Ainult Jumal teadis seda.
Tõin teile sellise näite.
Räägime reaalsusest, mitte muinasjutust.
Minu jaoks tõestab see, et Piibel on Püha Vaimust inspireeritud,
sest peale Jumala ei teadnud seda, kuni hiljutise avastuseni.
Kas olete huvitatud või pahviks löödud?
Ehk ma ei seletanud seda hästi.
Milline on elu selles linnas?
Seal saab olema viljapuid, millel on igakuine saak.
Enamasti süüaksegi seal puuvilju.
Sinna tuleb taas puu, mida pole Piibli algusest saati olnud.
See on elupuu, mis annab sulle
kõik eluks vajaminevad mineraalid, süsivesikud, proteiinid ja vitamiinid.
Pole mõtet meie tõhusaid kehasid kulutada.
Need uuendavad end.
Nahk vahetub iga kuue nädalaga.
Enamus tolmust magamistoas on sinu nahk.
Teoreetiliselt peaks keha uuendama end lõpmatuseni.
Praktikas aga hakkab see vananema.
Teadlased ei tea selle põhjust.
Meil pole põhjust surra.
Mu keha sureb ja mädaneb, sest see oli patuse keha.
See on ainus põhjus.
Jumal ei lase mu kehal kõduneda, kui olen elanud pühalt.
Milline saab elu olema?
Annan 14 näidet.
Seitse neist on negatiivsed ja seitse positiivset.
Seitse on ideaalne number, mis sobib taevale.
Alustame sellega, millist elu ei ole taevas
ehk uues Jeruusalemmas, suures metropolis.
Muide seal on väravad avatud, et liikuda vabalt terves universumis.
Võime käia ilmas vabalt ringi nagu Jeesus, kui Ta üles tõusis.
Saame käia Marsil puhkusel ning minna kuhu iganes.
See saab olema imeline universum, mida avastada.
Nüüd negatiivset.
Mida seal ei ole?
Ütlesin juba, et seal pole seksi.
Oluline on mõista, et abielu on eluajaks ega ela üle surma.
"Kuni surm meid lahutab."
Taevas kohtudes olete õde ja vend, mitte abikaasad.
Vale on õpetada inimestele, et abielu saab taevas uuendatud.
Mormoonid õpetavad,
et nende templis abielludes ollakse igavesti abielus.
Usun Jeesuse öeldut:
"Ülestõusmisel ju ei võeta naisi ega minda mehele."
Kui surm lahutab abielu, võib elav uuesti abielluda.
See on kui austusavaldus oma esimesele abielule.
Mõned on endale selle keelanud, kuid seda ei pea tegema.
Seksi pole, seega veresugulus on läbi.
Kui rääkida inimverest.
Seal oled osa uuest perekonnast.
Teiseks, seal pole kannatusi.
Pole haiglaid, ravilaid, surnuaedu, valu, puuet ega väärarenguid.
Seal võib olla arme, mis on austuse märgiks.
Usun, et Jeesusele jäävad Ta ristilöömise jäljed.
Ilmselt on Paulusel kõige armistunud keha.
Need armid on saadud uhkuse ja auga.
Ta kannatas Jeesuse nimel.
Seal pole puudeid, valu ega kannatusi.
Pole ka eraldatust.
Kas pole elu täis hüvastijätmisi?
Veedan palju aega lennujaamade ooteruumides.
Mulle meeldib inimesi vaadata.
Vahest jooksevad nad käed laiali üksteise poole ja sulanduvad üheks.
Vahest nad eemalduvad üksteisest kurvalt ja vastu tahtmist.
Seal on palju hüvastijätte.
Elu on neid täis.
Meiegi ei kohtu iialgi üksteisega samal viisil.
Sama rühm ei saa enam kunagi kokku.
Elu on täis hüvastijätte.
Taevas neid pole.
Seepärast polegi seal merd.
Meri eraldab inimesi.
Minnakse üle merede.
Meri oli juutide jaoks takistus, mis eraldas neid teistest.
Taevas pole eraldatust.
Seal pole kurbust.
Piibli lõpus on armas väike fraas, mida on kirjutatud kahel korral.
"Tema (Jumal) pühib ära iga pisara nende silmist."
Nagu lapsevanemad ütlevad: "Ära enam nuta, see on läbi!"
Jumal pühib ära iga pisara.
Kurbust pole.
Pole ka varjusid, pimedust ega ööd.
Kõikjal ainult puhas valgus.
Uues Jeruusalemmas pole tänavavalgustust.
Ainult puhas valgus.
Seal pole pühakodasid, templeid, katedraale ega kirikuid.
Halleluuja!
Need on suur kohustus.
Me katedraalide renoveerimine läheb sel aastal maksma 48 miljonit.
See on 1 nael iga inimese kohta siin riigis.
Uues Jeruusalemmas pole torne.
Seal on Jumal.
Pole vaja meeldetuletusi, mis suunaks taeva poole.
Kõige tähtsam - seal pole pattu.
Pole uhkust, ahnust, iha, valesid ja midagi ei rüvetata ega rikuta.
Mis peamine, seal pole kiusatusi.
Kujutate ette?
Kõik on vabalt nautimiseks ning miski pole keelatud.
Hea ja kurja tundmise puu ei ilmu enam kuskilt välja
vaid on üksnes elupuu.
Kiusatusi pole.
Võite sosistada "Halleluuja", kui soovite.
Milline kergendus!
Pole needust, ainult õnnistused.
See on negatiivne pool ning see on ju päris hea.
Kuulake nüüd positiivset poolt!
Esiteks on seal puhkus.
See ei tähenda tugitoolis istumist ning tegevusetust.
Inimesed kujutavad ette,
et taevas on tugitoolid kirjadega "Puhake rahus".
Mitte selline puhkus.
Sellist puhkust me tegelikult ei naudiks.
Puhkus on millegi tegemine, mis on meeldiv ja motiveerib.
Seal on selline puhkus.
Seal on ööpäevaringne töö ehk Jumala teenimine.
Me ei väsi sellest kunagi.
Uskumatu, eks?
See on autasu koht.
Osad arvavad, et autasud on ebamoraalsed.
Autasu justkui pole vaja selleta peaks juba olema hea.
Mina seda ei usu, sest Jeesus pakkus autasu.
Ta ütles: "Teie palk on suur taevas!"
Kainestav on minna raudse eesriide või bambusest riide taha.
Mõtlesin, kui palju suuremad auhinnad
saavad need inimesed kui meie siin läänes.
Me justkui mängime kirikut, kuid neile tuleb suur autasu.
Taevas on palju erimeelsusi.
Seal pole ühte suurt võrdõiguslikku sotsialistlikku vabariiki,
kus kõik saavad võrdse tasu.
Mõned saavad suure autasu, teised väiksema.
Jõuame kolmanda asjani.
Vastutus.
Seal on töökohad.
Mitte preestritele, evangelistidele ega misjonäridele.
Inimeste töö on Jumala universumi eest hoolitsemine.
Olla loov kunstis ja muusikas.
Öeldakse, et sinna tuuakse rahvaste aarded.
Milliseid aardeid?
Tänapäeva Iisraeli on naasnud inimesi rohkem kui 85-st riigist.
Igaüks tõi oma muusika, tantsu ja kunsti.
Milline rikas ja mitmekesine kultuur!
Sellest on kujunenud täiesti uus muusika.
Kujutlege, kuidas kõik maailma kultuurid
ning inimesed igast rahvusest ja keelest
tulevad sellesse linna ning toovad oma kultuuri ja rikkuse.
See on ilmutuse koht.
Seal saad teada kõike, mida tahad.
Seal saad viimaks selguse ettemääratuse ja vaba tahte kohta.
Võid küsida Pauluselt tema keeruliste kirjakohtade selgitust.
Kujutate ette?
Te ei pea paluma kellegagi kõnelemiseks vaid paari minutit.
Võite vabalt paluda järgmist tuhandet aastat, et arutada.
Ilmutuse koht, kus saab kõike teada.
Seal tunned Jumalat nii nagu tunneb Tema sind praegu.
Ta teab sinu juuksekarvade arvu.
Tumedapäistel on u 120 000, heledajuukselistel on 105 000
ja punapäistel on 95 000 juuksekarva.
Jumal teab aga täpset arvu.
Ta jaoks on see lihtsam ülesanne, kui hakkate vanaks jääma.
Nii hästi tunneb Ta sind.
Öeldud, et me ei pea vaatama enam läbi tumeda peegli
vaid näeme näost näkku.
Kõik küsimused saavad vastuse.
Mõelge sellest!
Meil on palju küsimusi.
Müsteeriumid ja mõistmatud asjad.
Kristlastel on mõistlik tunnistada oma teadmatust, kui midagi küsitakse.
Mõistlik on öelda: "Ma ei tea, kuid usun Jumalat ja Tema teab."
Ühel päeval teame ka ise.
Selle asemel, et üritada seletada müsteeriumeid.
Me pole jumalad.
Ühel päeval teame.
Taevas on õigluse, headuse, armastuse, rõõmu, rahu,
kannatlikkuse, lahkuse, ustavuse, tasaduse ja enesekontrolli koht.
Tahaks küll elada maailmas, kus on ainult headus.
Meil on seda raske ette kujutada.
See on rõõmustamise koht.
Iga pilt taevast on rõõmus pilt.
Pilt peost, pidulauast või muust pidustusest.
Üks imelisem Jeesuse öeldu, mida olen lugenud,
on et Ta paneb ustavad sulased lauda istuma ning teenib neid.
Kujutad ette istumist lauas, kus Jeesus toob sulle toidu?
Kardan, et tunnen end kui Peetrus, kes ei tahtnud lasta oma jalgu pesta.
Nii Ta ütles.
Kui keegi siit ruumist oma pattudest meelt parandab, on taevas pidu.
Neil on pidustus, kui üks patune meelt parandab.
Mis siis saab, kui pühakud sinna sisenevad?
Oh sa!
Taevas on tundmise koht.
Küsitakse, kuidas seal kedagi ära tunda?
Tunned koheselt.
Kuidas Peetrus, Jaakobus ja Johannes teadsid,
et Jeesus rääkis Moosese ja Eelijaga?
Nad surid juba sajandeid varem.
Nad lihtsalt teadsid.
Ka teie lihtsalt teate.
"Seal on Noa! Olen alati mõelnud, milline ta on.
Paulus ka!
Peetrus!"
Hakkame kokku võtma.
Alles jõuame parima kohani.
Mis teeb majast kodu?
Kas vaibad?
Köögitarvikud?
Ei.
Mis teeb majast kodu?
Inimesed, kes seal on, eks?
Kodu on seal, kus on lähedased.
Suur küsimus taeva kohta on et kes sinna lähevad.
Annan lõpetuseks neli vastust.
Esmalt, seal on pühakud.
Paljudest pole me kuulnud.
Saame rääkida suurte pühakutega ning õppida neid tundma.
Seal on miljoneid, kellest pole kuulnudki.
Meil on terve igavik õppida neid tundma.
Põnev!
Pühakud on seal.
Paljud nimetud ja paljud nimedega.
Paljud nimetud tavalised inimesed, kes on Jumala pühakud ja kes võitsid.
Seal on kõik teie vaimsed sugulased.
Mitte tingimata füüsilised sugulased, kuid vaimsed küll.
Üks suur perekond.
Kas see on tõsi, et usule jõudes
tunned enam lähedust vaimsete sugulastega?
Siiski on sul kohustus
suhelda jätkuvalt oma füüsiliste sugulastega.
Võid olla nende ainuke lüli Jumalaga.
Sisimas ei saa sa olla nendega nii avatud.
Võõrast kristlast kohates võite suhelda nii vabalt,
nagu oleks teda juba aastaid tundnud.
Kas olete seda märganud?
Inimesed üllatuvad.
Kui kaua tunnete? - Just kohtusime.
"Suhtlete nagu vanad tuttavad"
"Teatud mõttes küll, kuna meil on olnud 20 a ühisosa.
Tunneme 20 a sama Jumalat."
Taevas on pühakud.
Ka inglid on seal ja mõned neist võite ära tunda.
Nad ei ilmu harfi, pikkade valgete ööriiete ja tiibadega.
Kui nad oleksid sellised,
ei saaks te inglit enda teadmata võõrustada.
Piibel ütleb:
"Ärge unustage külalislahkust, sest seeläbi on mõned
ise seda aimamata võtnud külalistena vastu ingleid."
Nad on inimeste moodi.
Andsid ehk hääletajale küüti ja see võinuks olla ingel su autos.
Saad sellest teada, kui jõuad taevasse.
Hiljuti rääkis üks tüdruk mulle, et kõndis pimedas linnas üksi koju.
Varjust hüppas välja noor mees, kes haaras temast kinni
ja tõmbas tüdrukult riideid, soovides teda vägistada.
Tüdruk hüüdis Vägede Jumala poole.
Siis ilmus veel üks noormees, kes lükkas päti tüdrukust eemale,
võttis tüdruku käe kõrvale ja ütles: "Tule, Helena, saadan su koju."
Ta jõudis koju ja hakkas ust lukust avama.
Ta pööras, et noormeest tänada,
kuid ta ei näinud tänaval kedagi.
Ta tunneb noormehe ära, kui ta kohtab teda hiilguses uuesti.
Me ei pea olema inglitest teadlikud,
kuid peame uskuma, et Jumal ümbritseb meid nendega.
Tunneme taevas mõned neist ära.
Hüüad: "Andsin sulle küüti!
Arvasin, et oled tavaline inimene!"
Ole teadlik, et alati on meie ümber ingleid.
Inglid on seal.
Ka Jeesus on Taevas.
Sarvedega Tall ja lõvi.
Ta ütles, et tuleb järele.
"Võtan teid kaasa enese juurde, et teiegi oleksite seal, kus olen mina."
See on taevas.
Ma ei tea, kas vaatan enne Ta nägu või käsi.
Ilmselt mõlemat.
Kuidas saame Teda eales tänada?
Ta ilmselt ütleb: "Tegin seda Isa, mitte enda pärast.
Kõik selle maa kuningriigid on taas Minu käes,
et saaksin anda need Isale tagasi, et Ta võiks olla kõik kõiges."
Siit jõuame kõige olulisemani.
Jumal on seal.
Seda öelda.
Ütlen midagi enamat.
Teda nähakse kuningana Tema troonil.
Ülistate Teda, kuid saate Teda kutsuda Abbaks.
Issiks.
Isaks.
Leidsin Piiblist väga huvitava asja.
Paljud kristlased pole seda avastanud.
Piibel ei räägi sellest, et elame igavesti taevas koos Isaga.
See räägib vastupidist.
Isa tuleb hoopis Maale elama meiega igavesti.
Täiesti imeline!
Uus Jeruusalemm tuleb taevast alla Maa peale.
Uue Jeruusalemmaga tuleb ka Jumal.
Inglid ütlevad: "Vaata, Jumala telk on inimeste juures."
Mitte, et inimesed Jumala juures vaid Jumal inimeste juures.
See on imeline tõde.
Jumal vahetab ajaloo lõpus oma aadressi.
Ta kolib meie juurde.
Inglid ja Ta Poeg on siin olnud.
Piibli tipp-punkt on see, et Jumal kolib siia.
Tema telk on meie juures uuel Maal.
Sellest saab uue universumi keskpunkt.
Kas pole imeline!
Jumal kolib kõrgeimast taevast siia alla.
Enam ei palvetata: "Meie Isa, kes sa oled taevas."
Palvetame: "Meie Isa, kes sa oled meiega Maal."
See on minu Piibli tähtsaim koht.
Jumal armastab meid nii palju, et tahab meiega elada.
Ta tahab olla meie Jumal, et oleksime Tema inimesed.
Piibli lõpus on Jumala telk inimeste keskel.
Immaanuel, Jumal koos meiega.
Rohkem ma taevast ei räägi.
Kui sellest palju rääkida,
muutume Maa peal kannatamatuks ning siin poleks meist enam kasu.
Jumal on rääkinud meile taevast nii palju,
et saame olla selle olemasolus kindlad.
Seda valmistatakse.
Ees ei ole üksnes uus taevas vaid ka uus maa.
Siia tulebki kosmoses loodud uue jeruusalemma
ehk Jumala kuningriigi pealinn.
Piibli lõpus on taeva kuningriik Maa peal.
Palvetame iga päev: "Sinu riik tulgu, nagu taevas, nõnda ka Maa peal."
Aamen!
Tõlge: Kairi Mänd